Nelson Goodman
Henry Nelson Goodman (7. august 1906 Somerville, Massachusetts – 25. november 1998 Needham, Massachusetts) oli USA filosoof. Ta lõpetas aastal 1928 Harvardi Ülikooli. Pidades 1930. aastail kunstigaleriid Bostonis, töötas ta doktoritöö kallal, mille kaitses 1941 Harvardi Ülikooli juures. Aastail 1946–1964 õpetas ta Pennsylvania Ülikoolis, kus ta õpilaste seas olid Noam Chomsky ja Hilary Putnam. Aastast 1968 töötas Goodman Harvardi Ülikooli professorina.